Drabbl. Drabbl – bu eng koʻpi 100 ta soʻzdan iborat kichik badiiy asar. Drabbl janrining maqsadi qisqalik hamda yozuvchining voqeani cheklangan doirada qiziqarli va maʼnoli tasvirlash mahoratini sinashdir. Tarixi. Ushbu atama 1980-yillarda Angliyada ilmiy fantastika muxlislari tomonidan yaratilganligi aytiladi. Monty Pythonning 1971-yilgi „Ulkan qizil kitob“ asaridan olingan ushbu atama bilan nomlangan 100 ta soʻzdan iborat janr koʻrinishiga esa Birmengem universitetining sotsiologiya boʻlimi tomonidan asos solingan. Kitobda „Drabbl“ soʻzi birinchi boʻlib roman yozgan ishtirokchi gʻolibga aylanadigan soʻz oʻyinini anglatgan. Ushbu oʻyinni real hayotga moslashtirish maqsadida u 100 ta soʻzdan iborat boʻlishi tasdiqlanadi. Fransuz yozuvchisi Félix Fénéon oʻzining "nouvelles en trois lignes" (uch satrli hikoyalar) bilan ushbu yangilikning ilk nomyondasi hisoblanadi. Drabbl musobaqalarida ishtirokchilarga mavzu va maʼlum bir vaqt berilgan. Drabbl musobaqalari va, umuman, drabllar odatda ilmiy-fantastika hamda fantastik asar muxlislari orasida mashhur boʻlgan. "Beccon Publications" nashriyoti uch yirik hajmli loyiha ishga tushuradi: Rob Meades va David Wake tomonidan nashr qilingan "Drabbl loyihasi" (1980) va "Drabbl II: Juft asr" (1990); David J. Howe tomonidan nashr etilgan "Drabbl" (1993). Misollar. Lois McMaster Bujold tomonidan yozilgan "Cryoburn" romanining oxirgi qismi turli qahramonlar nigohidan aytiladigan 5 ta davomiy drabbllar bilan yakunlanadi. Jake Bible esa oʻzining "Dead Mech" romonini boshdan oxirigacha drabbl koʻrinishida yozib chiqadi. 100 Word Story – onlayn adabiy jurnal boʻlib, 2011-yilda Grant Faulkner va Lynn Mundell tomonidan asos solingan. Ushbu jurnal roppa-rosa 100 ta soʻzdan iborat hikoyalarni chop etadi. Fantastik 55. Oʻxshash tushnchaga ega Fantastik 55 eng koʻp 55 soʻzdan iborat yoki aynan 55 ta soʻzdan iborat fantastik asarni anglatadi. Uning kelib chiqishi "New Times" gazetasi tomonidan tashkil etilgan hikoya yozish musobaqasiga borib taqaladi. Uning gʻoyasi esa "New Times" asoschisi va noshiri Steve Moss hisoblanadi. Talablar. Adabiy asar "Fantastik 55" sifatida boʻlishi uchun quyidagilar zarur: Shuningdek, hikoyaning sarlavhasi umumiy soʻzlar hisobiga qoʻshilmaydi, shunday boʻlsada, 7 ta soʻzdan oshmasligi kerak.